CELEX: 32013R0088
Language: hu
Date: 2013-01-31 00:00:00
Title: A Bizottság 88/2013/EU végrehajtási rendelete ( 2013. január 31. ) a 2007/777/EK határozatnak és a 798/2008/EK rendeletnek az egyes húsok, húskészítmények, tojás és tojáskészítmények Unióba történő behozatalára engedélyezett harmadik országok jegyzékében az Ukrajnára vonatkozó bejegyzések tekintetében történő módosításáról  EGT-vonatkozású szöveg

1.2.2013   
            
            
               HU
            
            
               Az Európai Unió Hivatalos Lapja
            
            
               L 32/8
            
         A BIZOTTSÁG 88/2013/EU VÉGREHAJTÁSI RENDELETE
   (2013. január 31.)
   a 2007/777/EK határozatnak és a 798/2008/EK rendeletnek az egyes húsok, húskészítmények, tojás és tojáskészítmények Unióba történő behozatalára engedélyezett harmadik országok jegyzékében az Ukrajnára vonatkozó bejegyzések tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére és 8. cikke (4) pontjára,
   tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (2) és különösen annak 11. cikke (1) bekezdésére,
   mivel:
   
               (1)
            
            
               A harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről szóló, 2007. november 29-i 2007/777/EK bizottsági határozat (3) szabályokat állapít meg az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletben (4) meghatározott húskészítmény-szállítmányoknak, valamint kezelt gyomor, hólyag és belek szállítmányainak Unióba történő behozatalára, az Unión keresztül történő szállítására és az Unión belüli tárolására vonatkozóan.
            
         
               (2)
            
            
               A 2007/777/EK határozat II. mellékletének 2. része meghatározza azon harmadik országok vagy részeik jegyzékét, ahonnan hústermékek, valamint kezelt gyomor, hólyag és belek Unióba történő behozatala engedélyezett, feltéve, hogy az említett árukon a jegyzékben említett kezelést elvégezték. Azokban az esetekben, amikor ezeket a harmadik országokat a jegyzékbe történő felvétel céljából régiókba sorolták, a régiókba sorolt területeket e melléklet 1. része tartalmazza.
            
         
               (3)
            
            
               A 2007/777/EK határozat II. mellékletének 4. része meghatározza az e melléklet 2. részében említett kezeléseket, mindegyikükhöz kódot rendelve: Ez a rész a kezelés szigorúságának csökkenő sorrendjében nem specifikus „A” kezelést és specifikus „B”–„F” kezeléseket határoz meg.
            
         
               (4)
            
            
               Az azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állat-egészségügyi bizonyítványok követelményeinek megállapításáról szóló, 2008. augusztus 8-i 798/2008/EK bizottsági rendelet (5) előírja, hogy egyes áruk kizárólag abban az esetben hozhatók be az Unióba, illetve szállíthatók át az Unió területén, ha a rendelet I. mellékletének 1. részében szereplő táblázatban felsorolt harmadik országokból, területekről, övezetekből, illetve területi egységekből származnak. A rendelet az ilyen árukra vonatkozó állat-egészségügyi bizonyítványok követelményeit is meghatározza.
            
         
               (5)
            
            
               Ukrajna jelenleg nem szerepel a 2007/777/EK határozat II. mellékletének 2. részében található, baromfiból, tenyésztett szárnyasvadból, tenyésztett laposmellű futómadárból és vadon élő szárnyasvadból előállított húskészítmények, kezelt gyomor, hólyag és belek Unióba való behozatalát engedélyező jegyzékben. Emellett Ukrajna a 798/2008/EK rendelet I. mellékletének 1. részében sem szerepel.
            
         
               (6)
            
            
               Ukrajna megkérte a Bizottságot, hogy engedélyezze számára a 2007/777/EK határozat II. mellékletének 4. része szerinti nem specifikus „A” kezelést kapott baromfihúsból, tenyésztett szárnyasvadból, tenyésztett laposmellű futómadárból és vadon élő szárnyasvadból előállított húskészítmények, kezelt gyomor, hólyag és belek Unióba való behozatalát. Ukrajna továbbá megkérte a Bizottságot, hogy az Unióba behozhasson baromfihúst, emberi fogyasztásra szánt tenyésztett laposmellű futómadár- és vadon élő szárnyasvadhúst, tojást és tojástermékeket.
            
         
               (7)
            
            
               A Bizottság szakértői több ellenőrzést folytattak Ukrajnában. Ezek az ellenőrzések azt mutatták, hogy Ukrajna illetékes állat-egészségügyi hatósága megfelelő garanciákat nyújt a baromfihúsból, tenyésztett szárnyasvadból, tenyésztett laposmellű futómadárból és vadon élő szárnyasvadból előállított húskészítmények, kezelt gyomor, hólyag és belek, továbbá a baromfihús, az emberi fogyasztásra szánt tenyésztett laposmellű futómadár- és vadon élő szárnyasvadhús, valamint a tojás és tojástermékek importjára vonatkozó uniós szabályoknak való megfelelés tekintetében. Ezért e termékek Unióba való behozatalának engedélyezése érdekében helyénvaló a 2007/777/EK határozat II. melléklete 2. részének és a 798/2008/EK rendelet I. melléklete 1. részének módosítása.
            
         
               (8)
            
            
               Emellett Ukrajna megfelelő állat-egészségügyi garanciákat nyújtott a tojások importjára vonatkozó uniós szabályoknak való megfelelés tekintetében, valamint a szalmonella és egyéb meghatározott, élelmiszerből származó zoonózis-kórokozók ellenőrzéséről szóló 2003. november 17-i 2160/2003/EK európai parlamenti és tanácsi rendeletben (6) előírtnak megfelelő országos szalmonella-ellenőrzési programot nyújtott be a Bizottságnak. E program jóváhagyása azonban még nem fejeződött be. Ennélfogva kizárólag az „S4” kategória alatti Gallus gallus tojás hozható be Ukrajnából az Unióba, ahogyan a 798/2008/EK rendelet I. melléklete 2. részében áll.
            
         
               (9)
            
            
               A 2007/777/EK határozatot és a 798/2008/EK rendeletet ezért ennek megfelelően módosítani kell.
            
         
               (10)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 2007/777/EK határozat II. melléklete e rendelet I. mellékletének megfelelően módosul.
   2. cikk
   A 798/2008/EK rendelet I. melléklete e rendelet II. mellékletének megfelelően módosul.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. január 31-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 18., 2003.1.23., 11. o.
   
      (2)  HL L 139., 2004.4.30., 206. o.
   
      (3)  HL L 312., 2007.11.30., 49. o.
   
      (4)  HL L 139., 2004.4.30., 55. o.
   
      (5)  HL L 226., 2008.8.23., 1. o.
   
      (6)  HL L 325., 2003.12.12., 1. o.
   
      I. MELLÉKLET
      A 2007/777/EK határozat II. mellékletének 2. részében az Ukrajnára vonatkozó bejegyzés helyébe a következő szöveg lép:
      
         
                     „UA
                  
                  
                     Ukrajna
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     A
                  
                  
                     A
                  
                  
                     A
                  
                  
                     XXX
                  
                  
                     XXX
                  
                  
                     XXX
                  
                  
                     A
                  
                  
                     A
                  
                  
                     XXX”
                  
               
   
   
      II. MELLÉKLET
      A 798/2008/EK rendelet I. mellékletének 1. része a következő, Ukrajnára vonatkozó új bejegyzéssel egészül ki a Törökországra és az USA-ra (Egyesült Államok) vonatkozó bejegyzések között:
      
         
                     „UA – Ukrajna
                  
                  
                     UA-0
                  
                  
                     Az ország egész területe
                  
                  
                     E, EP, POU, RAT, WGM
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     S4”